Elten

Elten estas urboparto de Emmerich am Rhein en la germana federacia lando Nordrejn-Vestfalio. Elten havas areon da proksimume naŭ kvadrataj kilometroj kaj 4.731 loĝantojn, el kiuj ne malgrava malplimulto estas nederlandanoj. Elten situas ĉe la Malsupra Rejno en tuja proksimeco al Nederlando ĉe la aŭtovojo A3 de la Ruhr-Regiono al Arnhem. Tie ĉi ankaŭ komenciĝas la federacia vojo 8, kiu pasas 800 kilometrojn tra Germanio ĝis Passau al la landlimo kun la Respubliko Aŭstrio.

La vilaĝo je tri flankoj estas ĉirkaŭata de Nederlando. Je la 23-a de aprilo 1949 ĝi estas, kiel kompenso pro la germana okupado dum la Dua Mondmilito, asignata al Nederlando. Tio daŭris ĝis la 1-a de aŭgusto 1963, kiam ĝi denove fariĝis germana teritorio post pago de 280 miliono da markoj fare de la germana registaro.

 Granda kontrabanda kampanjo 
Lige al tiu ŝanĝiĝo de la nacia aparteno en Elten okazis la probable plej granda kontrabanda kampanjo en Germanio post la dua mondmilito, kiu eĉ ne estis tute kontraŭleĝa. En la tagoj antaŭ la 1-a de aŭgusto 1963 al la nederlanda Elten alvenis sennombraj kamionoj kun kestegoj da butero kaj fromaĝo kaj sakoj da ne jam rostitaj kafofaboj, kiujn oficiale eksporti de Nederlando al Germanio kostus doganon - oficiale ĉio por konsumado de la ankoraŭ nederlandaj lokuloj. La 1-an de aŭgusto 1963 noktomeze ĉiuj varoj subite estis en Germanio, sen ajna dogano, kaj povis esti pludistribuataj al aliaj urboj.televida raportaĵo de la 3-a de aŭgusto 2024 en la televida kanalo de la okcidentgermana radio (WDR), jen publikigata en la serio Heimatflimmern (tradukite "hejma flagrado", sed tiu traduko ne multe helpas por kompreno, germane la titolo memorigas pri Herzflimmern, kora takikardio kaj ventrikula flagrado, do tre rapida kaj neregula pulso, kora ritmo) en la retejo Facebook ()artikolo "Die Butternacht von Elten" ("la butera nokto de Elten) en la retejo de la magazino Der Spiegel de majo 2021 ()

 Konataj lokuloj 
 Robin Gosens, futbalisto

 Notoj kaj referencoj 

 Vidu ankaŭ 
 Abatinejo Elten
 Selfkant

 Eksteraj ligiloj 

 oficiala retejo de la nuna urbo Emmerich ()
 Limkorektadoj de 1947 ĝis 1963, inter ili Elten 
 Elten – dum 14 jaroj nederlanda

Kategorio:Emmerich am Rhein